cyanic-selkie/wikianc huggingface dataset:
Poliuto (Donizetti)
Süžee (algvariandi järgi)
Tegevus toimub 259 pKr Rooma imperaatori Deciuse valitsemise ajal muistses Armeenia pealinnas Melitenes. Enne kui ooper algab, on Paolina ja Rooma kindral Severo armunud teineteisesse. Liigub jutt, et Severo on saanud lahingus surma. Paolina isa Felix soovib, et tütar abielluks Armeenia aadliku ja magistraadi Poliutoga. Paolina nõustub, sest usub, et Severo on surnud. Kuna Paolina ei armasta Poliutot, siis ei hooli ta ka temast, mis on pannud Poliuto kibestuma. Ta on kuulnud naist unes Severost rääkimas ja hakkab teda kahtlustama truudusetuses. Seda kasutab ära ülempreester Callistene, kes vihkab Paolinat, sest too on kunagi tõrjunud tema lähenemiskatsed.
Ooperi alates on roomlased vallutanud Armeenia. Nende eesmärgiks on välja juurida seal laialt levinud ristiusk ning hukata kristlased. Poliuto pöördub aga kristlaste juhi ja oma sõbra Nearco poole, et salajasel jumalateenistusel lasta end ristida ja võtta vastu ristiusk. Ta räägib ka oma kahtlustest Paolina truudusetuses Nearcole. Paolina jälitab Poliutot, kui too siseneb pühakotta ristimistalituse läbiviimiseks. Paolina on liigutatud jumalateenistuse siirusest ja mõjuvusest. Nearco toob sõnumi, et Rooma peakonsul Severo on hoopis elus ja seadnud eesmärgiks teha lõpp ristiusule Armeenias. Paolina on nii rõõmus kui ka meeleheitel, sest ei saa enam kunagi olla oma armastatuga koos. Juubeldav rahvas tervitab Severo saabumist. Mees on Paolinat nähes õnnelik, kuid saades teada, et naine on Poliutoga abiellunud, läheb raevu. Ta nõuab Paolinalt aru. Paolina selgitab isa intriigi, kuid soovib jääda oma abikaasale truuks ja nõuab Severo lahkumist. Callistene teatab kohtumisest Poliutole, mis süvendab tema veendumust, et naine pole talle truu. Mõlgutades kättemaksumõtteid, tuleb teade, et roomlased on vahistanud Nearco. Ahelates Nearco tuuakse Jupiteri templisse ja nõutakse temalt mehe nime, keda ta hiljuti oli ristinud. Soovides vältida Nearco piinamisi, teatab Poliuto, et see oli tema. Roomlased lasevad ta arreteerida ja mõistavad surma. Paolina palub oma isa, et too päästaks Poliuto, ja viskub ise Severo jalge ette, anudes nende armastuse nimel halastust. Poliuto näeb seda, murrab valvurite käest lahti ja purustab paganliku templi altari. Poliuto näeb unes oma vangikongis, et Paolina on talle truu abikaasa. Paolina saab valvuritelt loa meest külastada ning too andestab talle. Kui Poliuto ei kuula tema soovitust öelda lahti kristlusest lahti, soovib Paolina, et mees temagi ristiks, et ta saaks koos Poliutoga surma minna. Poliuto täidab naise soovi. Roomlased on otsustanud Poliuto heita areenil lõvide ette. Severo tuleb koos oma meestega seda otsust täide viima. Paolina teatab talle oma otsusest samuti surma minna, ehkki armastab endiselt Severot. Peakonsul üritab teha kõik, et veenda naist loobuma märtrisurmast. Kuid Paolina jääb endale kindlaks ja läheb koos Poliuto ning teiste kristlastega surma.
Balatonfüred
Balatonfüred (saksa keeles Bad Plattensee, kõnekeeles ka lihtsalt: Füred) on ligi 13 000 elanikuga kuurortlinn Ungaris Veszprémi komitaadis Balatoni järve põhjakaldal. Seda peetakse järve põhjakalda pealinnaks, see on purjetamise sihtkoht ja vanim Balatoni-äärne kuurort.
2023. aastal on Veszprém koos Balatoni põhjakaldaga Euroopa kultuuripealinn.
Asukoht
Balatonfüred asub Balatoni järve põhjakaldal laugjate mägede vahel. Lähimad külad Balatonfüredi ümbruses on Tihany, Aszófő, Balatonszőlős ja Csopak, mis on tuntud veinitootmise, maastiku ja randade poolest. Linna läbivad maantee nr 71 ja üherööpmeline raudteeliin Budapest–Tapolca.
Ajalugu
Esimesed asukad olid selles piirkonnas roomlased. Kirjalikult on Füredi nime esmamainitud 1211. aastal Tihanyi abtkonna valduste nimekirjas. Linna kõige vanem asuala on tänapäevaks maha jäetud ning seal asuvad viinamäed. Kéki allikas, mille kaldal asustus oli, on alles ka praegu.
1717. aastal on esimest korda mainitud Balatonfüredi mineraalvett. 1722. aastal analüüsiti seda ning see kuulutati raviveeks. Umbes sel ajal asus seal juba esimene spaa ehk vesiravila, peagi juba uus spaa külastajatele mõeldud üüritubadega.
19. sajandi esimeses pooles arenes linn jõudsalt. Külastajad lahutasid suviti meelt 1831. aastal ehitatud Balatonfüredi teatris. 26. juulil 1825 korraldas János Szentgyörgyi Horváth oma tütre auks Horváthi-majas esimese Anna balli. Üritus on saanud nime selle järgi, et ball toimub Anna nimepäeval. 19. sajandil oli see aristokraatide meelisüritus, kus käisid ka paljud kuulsused. Anna ballist sai iga-aastane üritus, mida korraldatakse mitmes kuurortlinnas. (2022. aastal toimus Balatonfüredi Anna ball 197. korda. ) 1846. aastal sõitis Balatonfüredist välja Balatoni esimene aurulaev. Füredis asus ka laevatehas. Sel ajal ehitati järve äär täis, rajati promenaad, ehitati villasid, rajati haigla lõunatiib.
Ungari kirjanik Mór Jókai kirjutas oma Balatonfüredi villas kuulsat romaani "Kuldaväärt mees", mille tegevus toimub osaliselt Balatoni ääres. Tänapäeval asub hoones muuseum, kus saab näha kirjaniku mööblit ja isiklikke esemeid.
1881. aastal asutati Balatonfüredis ungari esimene jahtklubi Balaton-Füredi Yacht Egylet. 1891. aastaks oli Balatonfüredi elanikkond kasvanud 1788 inimeseni. Külas asus põllumajanduse ja viinamarjakasvatuse õpetamise keskus. Suur osa viinamarjaistikuid hävines viinapuutäi tõttu.
1960. aastatel algas linna järgmine arenguetapp. 1966. aastal peeti Balatonfüredis XXVII FICC (Rahvusvaheline Autokaravanide Klubi) ralli, mille tarbeks ehitati 4000 inimest mahutav kämpingukompleks. 1971. aastal nimetati Balatonfüred Ungari esimeseks ravi- ja puhkelinnaks. 1987. aastast on Balatonfüred "rahvusvaheline viinamarja- ja veinilinn".
Tänapäev
Balatonfüredis on kaks jahisadamat, mitu gaseeritud mineraalveeallikat, hulgaliselt 18. ja 19. sajandi keskpaigast pärit ehitisi ning suurepäraseid restorane. Seal on tänapäevaseid hotelle ja külalistemaju, mis mahutavad suvel umbes viiskümmend tuhat külastajat. 2010. aastal avati Balatonfüredis piirkonna suurim kaubanduskeskus. Ehkki kunagi oli linna suurim tööandja laevaehitustehas, on nüüd selles staatuses riiklik kardioloogiahaigla. Seal on ravitud paljusid südamehaigeid, sealne patsient on olnud ka Nobeli kirjandusauhinna laureaat Rabindranath Tagore.
Balatonfüredis on peamised tegevusalad toitlustus ja majutusteenused. Linnas on promenaad koos muuliga, sadam, suur kämpinguala ja mitu erajahisadamat. Balatonfüred on ka kalapüügikoht, kus peamine kalaliik on karpkala, samas on angerja ja muude võõrliikide sissetoomine viimastel aastatel põhjustanud ökoloogilisi kahjustusi.
Balatonfüredis asub mitu (tasulist) randa.
Home Insurance Building
Home Insurance Building (tõlkes 'Kodukindlustuse hoone') oli kõrghoone Chicagos, praeguse West Adamsi tänava ja South Lasalle'i tänava nurgal. Hoonet peetakse üheks esimeseks pilvelõhkujaks korruste arvu, kõrguse ja konstruktsiooni põhjal. Hoone projekteeris arhitekt William Le Baron Jenney Home Insurance Company'le, mille peakontor oli New Yorgis.
Balatonfüred
Turism
Balatonfüredi vaatamisväärsuste nimekiri
2020. aastal oli Ungari kõige populaarsem turismisihtkoht Balatoni järve ümbrus. Siseturismi lemmiksihtkohtadeks populaarsuse järjekorras olid Siófok, Balatonfüred, Zalakaros, Hévíz ja Balatonlelle.
Home Insurance Building
Ajalugu
Kõige esimene hoone, mille kandekonstruktsioonis oli kasutatud rauda, oli küll 1797. aastal valminud Ditherington Flax veski Inglismaal, kuid see oli ainult viiekorruselise hoone kõrgune. Kuna veski puhul on tulekahju puhkemise risk suur, siis aitasid puittalade asemel hoone raskust kandev raudraam ning tellistest fassaad tagada tuleohutust. Samuti oli neli aastat varem Philadelphias valminud Broad Streeti jaamahoone, mis kasutas kandekonstruktsioonis terast, kuid sel hoonel oli ainult kuus korrust.
Balatonfüred
Spaa
Balatoni-äärsed mineraalveeallikad olid teada juba 17. sajandil. Seda hakati tähtsustama alles siis, kui nende vett hakati soojendatult kasutama vesiravilates. pisi|Tagore promenaad
Home Insurance Building
Ajalugu
Hoone arhitekt oli William Le Baron Jenney. Tänu terasraamile kaalus hoone ainult kolmandiku vastava kiviehitisega võrreldes. Ehituse ajal peatas Chicago linnavalitsus hoone ehituse ning tellis ekspertiisi, uurimaks hoone ohutust. Kodukindlustuse hoone on näide Chicago koolkonna arhitektuurist.
Hoone lammutati 1931. aastal ning selle asemele ehitati Field Building, mis on 45-korruseline kontorihoone.
Balatonfüred
Tagore promenaad
1. novembril 1926 jõudis Balatonfüredi sanatooriumi Rabindranath Tagore ja istutas paranemise tähistamiseks ühe puu. Selle puu ees avas 1956. aastal India delegatsioon Tagore pronkskuju ja 1957. aastal nimetati varem Ferenc Deáki nime kandnud promenaad ümber Tagore promenaadiks. Puu kõrval on mälestustahvel luuletusega, mille Tagore sel puhul kirjutas.
Tagore eeskuju järgisid kõigepealt India poliitikud ning seejärel sai sellest juba traditsioon, et Balatonfüredis käinud kuulsad isikud istutavad parki puu. Nende seas on olnud nii Nobeli laureaate kui ka muid kuulsusi, tänapäeval eelkõige Ungari poliitikud. Teiste seas on puu istutanud ka näiteks Gandhi.
Tagore promenaadil asub mitmeid kujusid ja büste. Promenaad on ka paljude ürituste toimumispaik, seal toimuvad näiteks Balatonfüredi veininädalad.
Kékszalagi purjeregatt
1934. aastast korraldatakse Balatonfüredis Euroopa vanimat ja pikima distantsiga ümber järve purjetamise võistlust. Distantsi pikkus on linnulennult 155 kilomeetrit. Kui 27. juuli 1934 asus võistlustulle 21 purjekat, siis nüüdisajal on võistlejaid ligi 600.
Ungari Tõlkemaja
21. jaanuaril 1998 avati Balatonfüredis Liptáki-majas Kesk- ja Ida-Euroopa esimene tõlkemaja.
1880. aastatel ehitatud maja kannab 1940. aastatest kirjanik Gábor Liptáki järgi Liptáki maja nime. Koos abikaasaga pidas Gábor Lipták seal ligi neli aastakümmet kirjanduslikku salongi. Maja külastasid ajastu olulised loomeinimesed ning kohalik ja Budapesti haritlaskond. Omanikud kinkisid maja 1980. aastatel loomeliidule tingimusel, et seda võib kasutada kirjandusega seotud tegevuseks. 1995. aastal asutatud Ungari Tõlkemaja Sihtasutus leidis, et see maja sobib – pärast renoveerimist ja ümberehitamist – Ungari Tõlkemaja loomiseks.
Aastate jooksul on majas toimunud ka kümmekond eesti seminari, kus on osalenud nii algajad kui ka kogenud tõlkijad. Lisaks on mitmed tõlkijad teinud tõlkemajas viibides seal oma loometööd. Tõlkemaja on külastanud näiteks Lauri Eesmaa ja Reet Klettenberg.
2023. aastal, kui Veszprém koos Balatoni põhjakaldaga on Euroopa kultuuripealinn, võtab programmist osa ka Ungari Tõlkemaja.
Riisijahu
pisi|Riisijahu Riisijahu on riisi jahvatamisel saadud jahu, mida kasutatakse pagaritoodete (leiva) valmistamiseks, jahutatud või külmitatud toitainete paksendamiseks ja lintnuudli tegemiseks. Sageli kasutatakse seda Kagu-Aasia riikide (Jaapani, Korea, Tai, Vietnami, India) rahvustoidu valmistamiseks.
Ust-Maja uluss
Ust-Maja uluss on 2. järgu haldusüksus Venemaa (rajoon) Sahha Vabariigi idaosas. Piirneb idas Habarovski kraiga.
Ulussi halduskeskus on Aldani lisajõe Maja jõe suudmes asuv Ust-Maja alev.
2002. aasta rahvaloenduse andmeil oli ulussi elanike arv 11 568, neist 60% venelased, 16% evengid ja 10% jakuudid. 2010. aasta rahvaloenduse andmeil oli ulussi elanike arv 8615.
Uluss jaguneb viieks kohalikuks omavalitsuseks (nasleg).
Ulussis kehtib Vladivostoki aeg (UTC+10, MSK+7).
Batagaika kraater
Batagaika kraater on termokarst Tšerski mäestiku piirkonnas Ida-Siberi taigas, halduslikult Sahha (Jakuutia) Vabariigis Venemaal.
Kirjeldus
Maailma suurim umbes ühe kilomeetri pikkune ja kuni 100 m sügavune kirsmaakraater on saanud nime läheduses voolava Jana parempoolse lisajõe Batagaika järgi.
Maapind hakkas langema igikeltsa sulamise tõttu 1960. aastatel pärast ümbritseva metsa langetamist. Kraatri suurus kasvab jätkuvalt.
Tveri raudteesild
pisi|Kaheteeline Tveri raudteesild (foto 2008) pisi|Kaheteeline Tveri puidust [[sildeehitisega raudteesild Nikolai raudteel]]
Tveri raudteesild on sild üle Volga jõe Tveris Tveri oblastis. Asub Volga ülemjooksul Peterburi–Moskva raudteel.
Kaheteeline raudteesild on tarinduselt kolmeavaline paralleelvöödega metallsõrestiksild alumise sõiduteega.
Silla üldpikkus on 190 m.
Silla rajamine
Peterburi–Moskva raudtee (1855. aastast Nikolai raudtee) rajati 19. sajandi keskel. 1851. aastal avati sellel rongiliiklus. Raudtee ületab Volga jõge Tveris.
Tveri esimene raudteesild ehitati 1850. aastal ja see oli puidust sildeehitisega, mis toetus kahele kapitaalsele kivisambale ja 18 puitsõrestikust toestikule. Kaheteelise raudteesilla projekteeris Dmitri Žuravski.
Puitsilla rekonstrueerimine metallsillaks
Aastatel 1885–1887 asendati puidust sildeehitis metallfermidega (projekti autor Nikolai Beleljubski). Fermid valmistas Putilovi tehas Peterburis.
Taastamine ja rekonstrueerimine
Teises maailmasõjas sai sild kannatada. Sild taastati.
Hiljem on silda mitu korda rekonstrueeritud.
Nõmmküla mõis (Ambla)
Mõis rajati 17. sajandil Selja mõisast eraldatud alast. 1873. aastani oli Nõmmküla mõis rüütlimõis, seejärel poolmõis. Nõmmküla mõis oli Selja mõisa poolmõis, mõis kuulus Wrangelite perekonnale.
1754. aastal ostis Nõmmküla mõisa Fabian Otto von Derfelden, 1756. aastal läks mõis Otto Reinhold von Yhrmanni valdusse, 1782. aastal ostis mõisa Adam Johann von Saltza. 19. sajandil kuulus mõis Rosenbachidele, Baggehufwudtidele ja Vietinghoffidele. Mõisa viimane võõrandamiseelne omanik oli Karl Knauf.
Mõisa historitsistlik puidust peahoone ehitati tõenäoliselt 1850.–1860. aastatel.
Abielulahutus
Abielulahutus (ka lahutus) on abielu lõpetamine seadusega kehtestatud korras abielupoolte eluajal. Abielulahutusega lõppevad abikaasade vastastikused abielulised kohustused.
Abielulahutust reguleerivad seadused on maailma riikides erinevad, kuid neist enamik nõuab lahutusprotsessis kohtu või muu määratud institutsiooni sekkumist.
Abielu lahutamisega võivad kaasneda vara jagamise, laste hooldusõiguse, elatise küsimuste lahendamine.
Abielulahutus võimaldab endistel abikaasadel abielluda kellegi teisega.
Abielu lahutamisest erineb abielu kehtetuks tunnistamine.
Eesti
Abielu saab lahutada perekonnaseisuasutuses abikaasade vastastikusel kokkuleppel. Abielu lahutatakse kohtus, kui abikaasad vaidlevad abielu lahutamise või lahutusega seotud asjaolude üle (lapsi, ühisvara jagamist, elatise väljamõistmist vms puudutavad vaidlused).
Soome
Abielulahutuse võivad algatada mõlemad abikaasad koos või üks abikaasa üksi. Kui lahutust taotleb ainult üks abikaasa, saadab kohus taotluse teisele abikaasale teadmiseks. Abielu lahutatakse ka juhul, kui teine abikaasa on selle vastu. Võimalik on valida ka vabatahtlik pereasjade korraldamine ilma kohtuprotsessita.
Karol Mets
pisi|Mets mängimas [[Eesti U-19 jalgpallikoondis|Eesti U19 2012. aasta U19 EM-il]] Karol Mets (sündinud 16. mail 1993 Viljandis) on Eesti jalgpallur, kes mängib kaitsjana Saksamaa esiliigaklubis St. Pauli ja Eesti jalgpallikoondises.
Tulevik
Mets alustas jalgpalli mängimist oma kodulinnas Viljandis Tuleviku noortemeeskondades ja duubelmeeskondades Viljandi JK Tulevik II ja Warrior.
NAC Breda
31. juulil 2017 sõlmis Mets kolme-aastase lepingu Hollandi klubiga NAC Breda, avaldamata üleminekusummag eest, mis väidetavalt on umbes 100 000€. Ta tegi oma Eredivisie debüüdi võõrsilmängus Vitessega 12. augustil 2017, kus ta vahetati poolajal sisse Arno Verschuereni asemel. Mets lõi oma esimese värava NAC Breda särgis 20. septembris 2017 KNVB Cupi mängus Achilles '29 vastu, mille nad kaotasid 3:4.
Zürich
2022. aasta jaanuaris sõlmis ta kahe ja poole aasta pikkuse lepingu Šveitsi kõrgliigaklubiga FC Zürich.
Koondisekarjäär
pisi|[[Danilo Rinaldi ja Karol Mets Eesti – San Marino mängus Foto: Ave Maria Mõistlik, 14. juuni 2015 ]] Ta kuulus Eesti U19-koondisse, mis osales kodusel 2012. aasta U19 Euroopa meistrivõistluste finaalturniiril.
A-koondise debüüdi tegi Mets 19. novembril 2013 sõpruskohtumises Liechtensteini vastu.
Klubi
''Uuendatud seisuga 22. november 2017''
Koondis
''Uuendatud seisuga 16. märts 2019''
Taavi Rõivase teine valitsus
Taavi Rõivase teine valitsus oli Eesti Vabariigi 48. valitsus 9. aprillist 2015 kuni 23. novembrini 2016. Valitsuse nimetas ametisse president Toomas Hendrik Ilves. Valitsuse moodustasid Reformierakond, Sotsiaaldemokraatlik Erakond ja Isamaa ja Res Publica Liit. Kabinetti kuulusid 7 Reformierakonna, 4 Sotsiaaldemokraatliku Erakonna ja 4 Isamaa ja Res Publica Liidu ministrit. Ministritest 2 olid naised ja 13 mehed.
Taavi Rõivase teine valitsus moodustati 2015. aasta Riigikogu valimiste tulemusel.
Valitsus lahkus ametist 23. novembril 2016, kui ametisse astus Jüri Ratase valitsus.
576 eKr
Aasta 576 enne Kristuse sündi ehk meie ajaarvamist. Vana-Roomas oli see CLXXVIII (178.) aasta ab urbe condita.
Kassioro järv
Kassioro järv on järv Võru maakonnas Võru vallas Ortuma külas. Veekogu pindala on 1 ha. Veekogu kaldajoone pikkus on 475 m.
Al-Ma'mūn
Tema isa oli Hārūn ar-Rashīd ja vend Al-Amīn.
Silamiķeļi
Silamiķeļi on küla (mazciems) Lätis Gulbene piirkonnas Lejasciemsi vallas.
Küla asub valla lõunaosas Tirza jõe kaldal ja jääb Riiast 175 kilomeetri kaugusele. Küla lähistel asub Silamiķeļi järv.
Rukkijahu
pisi|Rukkijahu pisi|Karjala pirukad Rukkijahu on rukki jahvatamisel saadud toiduaine, mida kasutatakse pagaritoodete (leiva, sepiku jne) ja Karjala pirukate tegemiseks jne.
Haughtoni kraater
pisi|Haughtoni kraater Devoni saarel Haughtoni kraater on meteoriidikraater, mis asub maailma suurimal asustamata saarel, milleks on Devoni saar. See asub Kanadale kuuluvas Arktika saarestikus.
Kraater avastati 1950. aastatel aerofotodelt.
Kraater on nime saanud briti loodusteadlase Samuel Haughtoni järgi, kes kirjutas esimesena Kanada saarestiku geoloogiast 1850. aastatel.
Ajalugu
pisi|Radariga tehtud pilt Haughtoni kraatrist (1998) Umbes 39 miljonit aastat tagasi, hiliseotseenis, langes praeguse Devoni saare keskossa maismaale hinnanguliselt ühe- kuni kahekilomeetrise läbimõõduga hiiglaslik impaktiline objekt ehk impaktor (meteoriit, asteroid või komeet), mille plahvatuse käigus tekkinud ülihelikiiruslik lööklaine tekitas kukkumiskohta 23-kilomeetrise diameetriga ringikujulise impaktstruktuuri. Tekkinud kraatri sisemine osa on 16 kilomeetrit lai, kuid seesmisest ringist väljapoole jäävate purustuste ja teiste impakti tagajärgedega moodustub kogu struktuuri läbimõõduks 23 kilomeetrit.
Enne kraatri moodustumist oli Devoni saar kaetud metsadega. Pärast kraatri moodustumist täitis kraatrit mitu miljonit aastat vesi, sinna tekkis palju järvi. Erosiooni tulemusena akumuleerusid erodeerunud setted järve põhja. Aja jooksul kuivas järv ära, kuid selle põhja vajunud setted jäid alles ja on siiani kraatris olemas tänu saarel esinevale aeglasele erosioonile. Need setted sisaldavad fossiile taimedest ja loomadest, kes elasid kraatri järvedes ja nende ümbruses 23 miljonit aastat tagasi Miotseeni alguses.
Kirjeldus
Kraatri keskpunkt paikneb 75°22'N laiuskraadil ja 89°41'W pikkuskraadil. Seega on Haughtoni kraater ühtlasi üks kõige kõrgemal laiuskraadil teadaolevaid impaktilisi kraatreid Maal.
Haughtoni kraater on suhteliselt suur (23-kilomeetrise diameetriga) ja erakordselt hästi säilinud, seal on olemas geoloogilised iseärasused, mis on tekitatud jää ja sellest sulanud vooluvee poolt.
Kliima on saarel karm, harva tõuseb temperatuur üle +10 °C, talvel võib see langeda isegi kuni −50 °C – sellel põhjusel on saar kaetud polaarkõrbega. Polaarkõrbeline keskkond ja meteoriidikraatri põhjustatud deformatsioonid moodustavad ebatavalise kombinatsiooni. Haughton on ainukene teadaolev kraater, mis asub sellises keskkonnas. Devoni saart iseloomustavad temperatuurid alla vee külmumistemperatuuri enamiku aja aastast, vähene sademete hulk, igikelts ja lühike vegetatsiooniperiood. Nende tingimuste tõttu on saarel erosioon väike.
Just tänu oma geograafilisele asukohale säilivadki seal paljud geoloogilised jooned, mis madalamatel laiuskraadidel paiknevatel kraatritel erosiooni tõttu kaovad. Kuigi Haughtoni kraater on üle elanud mahukaid erosioone, on paljud alles jäänud geoloogilised jooned erakordselt hästi säilinud.
Geoloogiline iseloomustus
Paleosoikumi setted on kaldu umbes 4 kraadi lääne suunas. Ülemine osa platoost iseloomustab Devoni saare maapinda, mis on vana erodeerunud kiltmaa, kus setete vanus suureneb ida suunas.
Haughtoni kraatris on olemas mitmekesine litoloogiline kompleks. Impaktilise objekti plahvatusest tekkinud lööklaine lõi läbi terve Paleosoikumi, pressis kilta ja aleuriiti üles õhku ja kraatrist välja. Plahvatus jõudis rohkem kui 1,7 kilomeetri sügavusele, kuna maapinnal on tuvastatud Maa sügavusest pärinevat materjali – gneissi. Gneisilise aluskorra peal on karbonaatne materjal, mille paksus on umbes 1,7–2 kilomeetrit. Mõned formatsioonid säilitasid pärast plahvatust oma terviklikkuse, struktuuri ja välise osa, neid kallutati vaid plokkidena.
Haughtoni kraatrile on eriti iseloomulikud kraatri keskel tekkinud bretša formatsioonid, ülespuistamise põhjustatud killustikusetted, purustatud ja õhus edasi kandunud fragmendid, mis pärinevad üles pressitud kivimitest. Seega leidub Devoni saare aluskorra kristallilisi kivimeid rohkesti ka maapinnal. Impaktilise plahvatuse käigus kildudeks purustatud kivimid puistati kõrgele taevasse ja seejärel kukkusid nad tagasi kraatrisse, kus moodustasid suurejoonelise kuhja. Need fragmendid moondusid intensiivse kuumuse tõttu bretšaks. Hilis-Eotseenis hakkas temperatuur langema, jahenemise ning külmumise tõttu tekkisid liustikud. Jää kandis bretšat laiali.
Maastik
Kraatri keskel on palju ebatavalise maastikuga pinnareljeefi tüüpe: on mitmesuguseid orge, iidseid järvesänge, keerukaid kanalivõrgustikke (mõnes on vesi sees, teistes mitte), sügavaid kanjoneid saare rannikualadel, jääkuhjasid, hulktahukalisi väljasid pinnases, mis näitavad jää kontsentratsiooni maapinnal, ja palju muud. Kraatri keskosas on kuplilaadsed struktuurid.
Devoni saarel on hulgaliselt väikeseid oruvõrgustikke, mis sarnanevad Marsil olevate väikeste oruvõrgustikega. Need võrgustikud ei ole moodustatud vihmavee, põhjavee ega mudavoolude poolt, vaid tohutu jääkilbi sulamise tulemusena tekkinud veest, mis kattis maapinda. Osa orgude põhjast on kallutatud allapoole, samas kui teised sirguvad ülesmäge. See näitab, et mõned orud on tegelikult kanalid, kus piiratud vooluga sulavesi purskus jääkilbi all.
Elu
pisi|Arvutiga taastatud väljasurnud loivaline Puijila darwini Haughtoni kraater pakub näiteid elu kohanemisest ekstreemses keskkonnas. On täheldatud suurt bioloogilist kontrasti sees- ja väljaspool kraatrit. See heidab valgust impaktiliste kraatrite olulisusele kui spetsiifilistele ökoloogilistele niššidele planeedil.
Aastal 1978 avastati järvesetetest fossiliseerunud luud. Hilisematel paleontoloogilistel uuringutel aastail 1979–2008 leiti taime- ja loomafossiile. Fossiilid on hästi säilinud tänu kraatri keskkonnale sellel ajal, kui need settisid. Kliima oli siis soojem.
Enne kraatri tekkimist kasvasid suured okaspuud ja kased, ringi liikusid hiidjänesed ja ninasarviklased. Laanemetsad talusid kuid pidevat päevavalgust, millele järgnes kuid pimedust, mis kattis maad, esinesid polaaröö ja -päev nagu tänapäevalgi. Ojad ja järved kihasid kaladest.
Puijila
pisi|Puijila darwini taastatud skelett Ottawas Haughtoni kraatrist avastas 2007. aastal Natalia Rybczynski ja tema meeskond Puijila darwini, kes ainukese selgroogsena on teada nii kõrgetelt laiuskraadidelt põhjapoolkeral. Puijila on esimene leitud lihasööja imetaja, samuti kõige algelisem loivalise fossiil.
Puijila kivistise leidmine just Haughtoni kraatri setetest viitab sellele, et kogu loivaliste perekond võib olla pärinenud Arktikast. Esimene tõend varajasest Arktika loivalisest näitab samuti, et see piirkond võib olla loivaliste evolutsioonis oluline koht, kuna Arktika suured kliimamuutused võisid kiirendada loomade arengut sundides neid kohanema.
Puijila oli puuduv lüli hüljeste, merilõvide ja morskade vahel. Ta kuulub väljasurnud hüljeste liiki, kes elasid umbes 21–24 miljonit aastat tagasi Miotseenis. See loom oli umbes meeter pikk ja ei olnud kohastunud ujumiseks.
Haughtoni kraater kui Marsi analoog
pisi|NASA K10 robot Red testimisel Haughtoni kraatris (2007) Devoni saar ja Haughtoni kraater on Marsi analoogid ja pakuvad huvi teadlastele, kuna seal ei ole peaaegu üldse taimestikku ja temperatuur on enamiku aja aastast alla nulli. Haughtoni kraatri geoloogia ja kliima on nii lähedane Marsile, kui Maal üldse olla saab. Devoni saare kliima on soojem ja niiskem kui Marsil tänapäeval, seetõttu arvatakse, et polaarkõrb võib olla varajase Marsi "sugulane", kui tingimused seal planeedil olid arvatavasti niiskemad ja soojemad.
"Haughton-Mars Project" (HMP) on projekt, mida rahastab põhiliselt NASA ja mille eesotsas on Pascal Lee, kes on planeediuurija SETI Instituudis. HMP on rahvusvaheline interdistsiplinaarne uurimisprojekt, mis keskendub Maa ja Marsi, impaktkraatrite ja ekstreemsetes tingimustes elu uurimisele. Samuti on programmi eesmärgiks arendada uusi tehnoloogiaid ja strateegiaid, mis aitavad tulevikus planeerida Marsi ja teiste planeetide uurimist robotitega sama hästi kui inimestega.
Eesti Lavastajate ja Dramaturgide Liit
Eesti Lavastajate ja Dramaturgide Liit (ELDL; kuni 17. novembrini 2019 Eesti Lavastajate Liit) on 28. oktoobrist 1992 tegutsev teatrilavastajate ja dramaturgide kutseühendus ning Eesti Teatriliidu kui katusorganisatsiooni erialaliit.
Põhikirja järgi on ELDLi eesmärk "arendada Eesti teatrikunsti ja -kultuuri, seista oma liikmete palga- ja sotsiaalsete huvide eest, samuti kaitsta oma liikmete loomingulisi ja autoriõiguslikke huve, arendada ja soodustada lavastajate ja dramaturgide vahelist koostööd.".
ELDL eelkäija Eesti Lavastajate Liit (ELL) asutati 28. oktoobril 1992. Erakorralisel üldkoosolekul, mis toimus 17. novembril 2019 võeti vastu liidu uus põhikiri, mille alusel muudeti ära ka liidu nimi. Liidu uueks nimeks sai Eesti Lavastajate ja Dramaturgide Liit (ELDL).
Juhatus
Eesti Lavastajate ja Dramaturgide Liidu juhatus valitakse üheks aastaks. 9. maist 2021 on liidu juhatuses Jaanus Rohumaa (esimees), Siret Campbell (aseesimees), Jaanika Juhanson, Margus Kasterpalu, Birgit Landberg, Mehis Pihla ja Paavo Piik.
Liidu korraldus- ja teabejuht: Kaisa Sein.
Eesti Lavastuskunstnike Liit
Eesti Lavastuskunstnike Liit (lühend ELKL; ebatäpselt on kasutatud ka nime Eesti Lavakunstnike Liit) on aastal 1993 asutatud loomeliit, mis ühendab kutselisi teatri-, tele- ja filmikunstnikke.
Eesti 1928. aasta suveolümpiamängudel
Eesti osales 1928. aasta suveolümpiamängudel 5 spordialal kokku 20 sportlasega.
Mängude käik
Olümpiamängude avatseremoonial kandis Eesti lippu kettaheitja Gustav Kalkun.
Eesti sportlased võitsid 5 medalit: Osvald Käpp vabamaadluses kulla, Voldemar Väli Kreeka-Rooma maadluses kulla, Arnold Luhaäär tõstmises hõbeda ja lisaks võideti 2 pronksi.
Viasat Golf
Viasat Golf on Viasati oma spordikanal, mis näitab maailma eri paigus toimuvaid golfivõistlusi.
Igal aastal näitab kanal üle 2000 tunni golfi otseülekandeid. Kanal on ingliskeelne.
Vladimir Kokovtsov
pisi|Vladimir Kokovtsov Vladimir Nikolajevitš Kokovtsov (vene Владимир Николаевич Коковцов; 6. aprill / 18. aprill 1853 Novgorodi kubermang – 29. jaanuar 1943 Pariis) oli Venemaa keisririigi poliitik, rahandusminister ja peaminister (keiser Nikolai II Ministrite Nõukogu esimees) aastatel 1911–1914.
Ta sündis aastal 1853 Novgorodi kubermangus Borovitši maakonnas Gorna-Pokrovskoje mõisas. Ta õppis Teises Peterburi Gümnaasiumis, seejärel aastatel 1866–1872 Tsarskoje Selo lütseumis ja lühikest aega Peterburi Ülikooli õigusteaduskonnas.
Eesti Peakokkade Ühendus
Eesti Peakokkade Ühendus on Eesti peakokkasid ühendav organisatsioon.
Ühendus asutati 28. detsembril 2000.
Ühendusse kuulub 92 peakokka.
Ühendus annab välja aunimetust aasta kokk.
St. Josephi maakond
pisi|püsti|St. Josephi maakonna kohtumaja South Bendis
Maakonna halduskeskus on South Bend.
Maakonna pindala on 1195 km², millest 9 km² moodustab veepindala.
Ajalugu
St. Josephi maakond moodustati 1830. aastal. Maakond on saanud nime St. Josephi jõe järgi.
Kliima
Madalaim kuu keskmine temperatuur jaanuaris on maakonna halduskeskuses South Bendis −9 °C (16 °F) ja kõrgeim juulis 28 °C (83 °F). Madalaim temperatuur −30 °C (−22 °F) on mõõdetud 1943. aasta jaanuaris ja kõrgeim temperatuur 43 °C (109 °F) 1934. aasta juulis. Keskmine kuu sajuhulk varieerub 50 mm veebruari ja juuni 106 mm vahel.
577 eKr
Aasta 577 enne Kristuse sündi ehk meie ajaarvamist. Vana-Roomas oli see CLXXVII (177.) aasta ab urbe condita.
Tallinna kullasseppade tsunft
Tallinna kullasseppade tsunft oli Tallinna Püha Kanuti gildi kuuluv tsunft.
Esimene säilinud skraa on teada 1393. aastast ja on koostatud Lübecki kullasseppade tsunfti eeskujul. Kullassepad pidid põlvnema vabadest kristlikus abielus olevatest saksa soost vanematest. Esimene teadaolev Tallinna kullassepp oli 1312. aastal eestlane Wedike aurifaber.
1635. aastal määras Tallinna raad kullasseppade arvu üheksale meistrile. Tsunfti kuulusid ka pitsatigraveerijad ja mündimeistrid.
Kuna Tallinna kullassepad kuulusid käsitööliste tsunfti, ei võinud nad endi valmistatud ehteid kanda.
Viimane Tallinna kullasseppade tsunftimeister oli Joseph Kopf, kes suri 1930. aastal.
Aleksander Kaasik
pisi|Kaasiku monument [[Eestimaa ametiühingute I kongressi delegaatidele]] Aleksander Kaasik (14. veebruar 1908 Tallinn – 8. jaanuar 1994 Tallinn) oli eesti skulptor.
Elulugu
Ta õppis aastatel 1917–1924 Tallinna 8. algkoolis ja aastatel 1924–1931 skulptuuri Riigi Kunsttööstuskoolis.
Ta oli aastatel 1931–1941 vabakunstnik peamiselt Tallinnas.
Aleksander Kaasik suri 8. jaanuaril 1994 Tallinnas ja ta maeti 13. jaanuaril 1994 Metsakalmistule.
Looming
Kaasiku 1939. aastast pärinev skulptuur "Halastajaõde" on kuulutatud kunstimälestiseks kui "kunstiväärtuslik näide Tallinnas harvast funktsionalistliku arhitektuuriga seotud ehitusplastikast". Kultuurimälestisteks on arvatud ka tema 1970. aastal loodud Karl Menningu büst ja 1980. aastast pärinev Georg Otsa bareljeef (kaasautor Ike Volkov).
Tallinna raeteenrite amet
Tallinna raeteerite amet oli Tallinna tsunft 18. sajandil.